钦定古今图书集成/明伦汇编/人事典/第071卷 > 西畴常言 > 《聊作百一体》梁·何逊
## 钦定古今图书集成/明伦汇编/人事典/第071卷 > 西畴常言 > 《聊作百一体》梁·何逊

灵辄困桑下，于陵拾李螬。历齿方嗟贱，炙背岂知豪。
佣耕乏旅力，倚市惮劬劳。旷日无豆飰，方冬缺缊袍。
清旦开蓬荜，举目想煎熬。枢机慎仆隶，媒糵畏朋曹。
万途皆自僻，一事岂他褒。匆匆昨不定，负杖出蓬蒿。
逢施同沟壑，值设乃糠糟。生途稍冉冉，逝水日滔滔。
咸言等木石，谁当出羽毛。